Un grup de cercetători, premiați cu Ig Nobel, după ce au dat heliu unui aligator și l-au făcut să țipe.
Cercetătorii provin din Japonia și Austria. Premiile Ig Nobel ajung la cei care fac studii neobișnuite sau inutile. Premiile Ig Nobel premiază reușitele care "întâi îi fac pe oameni să râdă, iar apoi să gândească".
O echipă de oameni de știință care au pus un aligator într-o cutie umplută cu heliu făcându-l astfel să țipe au câștigat premiul Ig Nobel, un premiu destul de prestigios, care are în vizor experimentele mai,,neortodoxe" ale lumii științifice, scrie CNN.Grupul, condus de cercetători din Austria și Japonia, a încercat prin acest experiment să afle dacă comunicarea vocală a aligatorilor are legatură cu mărimea corpului lor. Metoda acestora de a afla, mai presus decat ipoteza, a fost cea care a impresionat juriul.Un alt experiment premiat avea legatură cu identificarea narcisiștilor, după sprâncenele lor.Premiul pentru Pace al ceremoniei a revenit guvernelor din India și Pakistan, pentru că au avut,,diplomați care și-au dat telefoane în miezul nopții pe ascuns și apoi au fugit când să răspundă", afirmație referitoare la un incident dintre cele două țări de acum doi ani.Premiile Ig Nobel au fost acordate încă din 1991 pentru a parodia prestigioasele Premii Nobel. Ceremonia din acest an, care a avut loc într-o joi, a fost difuzată pe internet, din cauza pandemiei.Premiul pentru Economie a fost acordat unei echipe internaționale de experți pentru,,încercarea lor de a cuantifica relația dintre inegalitatea veniturilor naționale ale diferitelor țări și cantitatea medie de săruturi gură-la-gură".Între timp, cercetătorul american Richard Vetter a câștigat premiul de entomologie pentru,,colectarea de dovezi conform cărora mulți entomologi (oameni de știință care studiază insectele) se tem de păianjeni".O echipă olandezo-belgiană a câștigat premiul pentru medicină pentru "diagnosticarea unei boli care mult timp a fost neidentificată, anume Misofonia, pentru a descrie faptul că unii oameni se simt deranjați de felul în care alți oameni mestecă. "Premiile Ig Nobel premiază reușitele care "întâi îi fac pe oameni să râdă, iar apoi să gândească" au scris organizatorii pe site-ul lor oficial.Câștigătorilor le sunt înmânate premiile de către,, adevărații Laureați Nobel ", scrie site-ul. Anul acesta, 6 câștigători Nobel au distribuit trofeele.Președintele SUA Donald Trump, prim-ministrul britanic Boris Johnson și liderul brazilian Jair Bolsonaro au câștigat,,Premiul pentru Educație Medicală", împreună cu alți câțiva lideri mondiali, pentru folosirea pandemiei drept prilej de a învăța lumea că,, oliticienii pot avea un impact mai rapid asupra vieții și morții, decât pot oamenii de știință și doctorii", o aluzie nu tocmai subtilă la felul în care acești politicieni au gestionat pandemia.Ceremonia de joi a marcat cea de-a 30-a ediție a premiilor, care de obicei se desfășoară la Universitatea Harvard.